شەفەق نیوز/ کۆمەڵەی مەرز حاجی عومران سنووری ناودەوڵەتی لە پارێزگای هەولێر، ئمڕوو سێشەممە، دووپات کرد لە گرنگی ئەوە ک گەشتیارەگان وەرەو ئیران تاقیکردنەوەی ڤایڕۆس کۆڕۆنا وەگەرد خوەیان بارن.
کۆمەڵەگە لە بەیاننامەیگ ئمڕوو وت: ئاگادار گشت هاووڵاتییەگان و گەشتیارەگان لە هەرێم کوردستان و عراق کەیمن، تاقیکردنەوەی ڤایڕۆس کۆڕۆنا (PCR) وە گەرد خوەیان بارن هەنای چن ئەرا وەرگردن فیزە ئەرا ئیران.
بەیاننامەگە ئاماژە کرد لە گرنگی ئەنجامدان ئی تاقیکردنەوە لە تاقێگەیگ پزشکی حکومەتی و هەمیش ئی تاقێگە ئەنجامەگە دەرکەێد، و نەبایەت گەشتیارەگان لە تاقێگەیل تایبەت بکەنەی.
